**NOTA INFORMATIVĂ**

la proiectul hotărârii Guvernului

cu privire la alocarea mijloacelor financiare

1. **Denumirea autorului şi a participanților la elaborarea proiectului:**

Proiectul hotărârii Guvernului cu privire la alocarea mijloacelor financiare a fost elaborat de Ministerul Economiei și Infrastructurii.

**2. Condițiile ce au impus elaborarea proiectului de act normativ şi finalitățile urmărite:**

Proiectul a fost elaborat în conformitate cu prevederile art. 19 lit. g) şi art. 36 alin. (1) lit. b) din Legea finanțelor publice şi responsabilității bugetar-fiscale nr.181 din 25 iulie 2014, pct. 6 și pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862 din 18 decembrie 2015 și Raportul de expertiză tehnică „Evaluarea stării tehnice a clădirii de locuit cu 9 niveluri din str. Prieteniei 153, or. Otaci, r-nul Ocnița” elaborat de Universitatea Tehnică a Moldovei.

**3. Principalele prevederi ale proiectului şi evidențierea elementelor noi:**

Prin proiectul propus spre examinare se aprobă alocarea din fondul de rezervă al Guvernului a sumei de 6 889 167 lei pentru despăgubirea valorii locuințelor din blocul locativ afectat din str. Prieteniei nr.153 A, orașul Otaci. Totodată, costurile aferente compensării cheltuielilor suportate la achitarea taxei de stat în sumă de 34 448 lei și a taxei notariale pentru autentificarea contractelor de vînzare-cumpărare a locuințelor în sumă de 6 891 lei vor fi alocate din contul bugetului local al orașului Otaci.

**4**. **Fundamentarea economico-financiară**

Pentru alocarea mijloacelor financiare stipulate în proiectul actului normativ a fost prezentat Raportul de evaluare a proprietăților imobiliare din blocul locativ din str. Prieteniei nr.153 A, orașul Otaci, elaborat de către Agenția Servicii Publice, Departamentul Cadastru.

**5. Modul de încorporare a actului în cadrul normativ în vigoare:**

Urmare aprobării prezentului proiect nu va fi necesară abrogarea, modificarea sau completarea altor acte normative în vigoare.

**6. Avizarea şi consultarea publică a proiectului:**

Întru respectarea Legii nr. 239-XVI din 13 noiembrie 2008 privind transparența în procesul decizional, anunțul privind inițierea procesului de elaborare a proiectului hotărârii Guvernului cu privire la alocarea mijloacelor financiare a fost plasat pe pagina oficială a Ministerului Economiei și Infrastructurii, în directoriul ,,Transparență decizională/ Consultări publice”.

Totodată, proiectul a fost expediat spre examinare autorităților interesate.

**Ministru Vadim BRÎNZAN**